Ranskan tarkistamat julkisen palvelun velvoitteet säännöllisessä lentoliikenteessä Montpellier'n ja Ajaccion sekä Montpellier'n ja Bastian välillä (ETA:n kannalta merkityksellinen teksti)



Virallinen lehti nro C 183 , 30/06/2000 s. 0006 - 0007



Ranskan tarkistamat julkisen palvelun velvoitteet säännöllisessä lentoliikenteessä Montpellier'n ja Ajaccion sekä Montpellier'n ja Bastian välillä (2000/C 183/05) (ETA:n kannalta merkityksellinen teksti) 1. Korsikan alueellisen hallinnon 28. huhtikuuta 2000 tekemän päätöksen nojalla Ranska on päättänyt tarkistaa Montpellier'n ja Ajaccion sekä Montpellier'n ja Bastian välistä säännöllistä lentoliikennettä koskevia, yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92(1) 4 artiklan 1 kohdan a alakohdan mukaisesti asetettuja julkisen palvelun velvoitteita, jotka on julkaistu 16 syyskuuta 1998 (Euroopan yhteisöjen virallinen lehti C 288) ja joiden soveltaminen on keskeytetty 19. tammikuuta 1999 julkaistussa komission tiedonannossa mainituissa olosuhteissa (Euroopan yhteisöjen virallinen lehti C 14). 2. Julkisen palvelun velvoitteet, joissa on erityisesti huomioitu Korsikan luonne saarialueena, ovat seuraavat: 2.1 Vähimmäisvuoroväli, aikataulut, konetyyppi ja kapasiteetti a) Montpellier'n ja Ajaccion välillä - Vuoroväli on seuraava: vähintään yksi edestakainen lento päivässä vähintään 40-paikkaisella lentokoneella. - Reittiä on liikennöitävä ilman välilaskua Montpellier'n ja Ajaccion välillä. - Tarjottavan kapasiteetin on täytettävä seuraavat ehdot: Peruspalvelujen lisäksi kesäaikana (kesäkuun lopusta syyskuun alkuun) eli 10 viikon ajan on taattava 12000 paikan lisäkapasiteetti (molempiin suuntiin liikennöitävien lentojen yhteenlaskettu kapasiteetti). Tänä aikana lennot Figarin lentoasemalle täydentävät kuitenkin Ajaccion lentoasemalle suuntautuvia lentoja, minkä vuoksi enintään 50 prosenttia lisäkapasiteetista voidaan ohjata Figarin lentoasemalle. b) Montpellier'n ja Bastian välillä - Vuoroväli on seuraava: vähintään yksi edestakainen lento päivässä vähintään 40-paikkaisella lentokoneella. - Reittiä on liikennöitävä ilman välilaskua Montpellier'n ja Bastian välillä. - Tarjottavan kapasiteetin on täytettävä seuraavat ehdot: Perusplavelujen lisäksi kesäaikana (kesäkuun lopusta syyskuun alkuun) eli 10 viikon ajan on taattava 12000 paikan lisäkapasiteetti (molempiin suuntiin liikennöitävien lentojen yhteenlaskettu kapasiteetti). Tänä aikana lennot Calvin lentoasemalle täydentävät kuitenkin Bastian lentoasemalle suuntautuvia lentoja, minkä vuoksi enintään 50 prosenttia lisäkapasiteetista voidaan ohjata Calvin lentoasemalle. 2.2 Hinnat Seuraaville matkustajaryhmille on tarjottava ilman kapasiteettirajoituksia lento enintään 720 Ranskan frangin hinnalla: i) nuoret (alle 25-vuotiaat); ii) vanhukset (vähintään 60-vuotiaat); iii) alle 27-vuotiaat opiskelijat; iv) perheet (yksi tai kaksi vanhempaa sekä vähintään yksi mukana matkustava alaikäinen lapsi); v) vammaiset ja invalidit. Tällä hinnalla myytävien lippujen ostamiselle voidaan asettaa lähtöpäivää edeltävä vähimmäisaika, joka saa olla enintään 14 vuorokautta; vi) matkustajat, joiden vakituinen asuinpaikka on Korsika ja jotka tekevät edestakaisen matkan Korsikasta sieltä hankituilla matkalipuilla, joiden voimassaoloaika on rajoitettu alle 40 päivän oleskeluun saaren ulkopuolella - ilman kapasiteettirajoituksia ja ilman lipun varaamista tai ostamista koskevaa vähimmäisaikaa. Hintaan eivät sisälly valtion, paikallisviranomaisten ja lentoasemaviranomaisten perimät matkustajakohtaiset verot ja maksut, jotka lentolipussa sellaisiksi määritellään. Epätavallisen odottamattoman ja lentoliikenteen harjoittajista johtumattoman lentoliikenteen kustannusten nousun vuoksi enimmäishintaa voidaan korottaa kustannusten nousua vastaavasti. Tällä tavalla muutettu enimmäishinta on ilmoitettava palvelua hoitaville liikenteenharjoittajille, ja sitä sovelletaan olosuhteisiin mukautetun määräajan kuluttua. Se on ilmoitettava viipymättä myös Euroopan komissiolle Euroopan yhteisöjen virallisessa lehdessä julkaisemista varten. 2.3 Palvelun jatkuvuus - Ylivoimaista estettä lukuun ottamatta suoraan lentoliikenteen harjoittajasta johtuvista syistä peruutettujen lentojen määrä ei saa ylittää IATA-ilmailukauden aikana yhtä prosenttia suunnitelluista lennoista. - Edellä mainitun asetuksen (ETY) N:o 2408/92 4 artiklan 1 kohdan c alakohdan mukaisesti jokaisen lentoliikenteen harjoittajan, joka aikoo liikennöidä jollakin kyseisistä reiteistä, on taattava reitin liikennöinti vähintään kahdentoista peräkkäisen kuukauden ajan. - Lentoliikenteen harjoittaja saa keskeyttää lentoliikenteen ainoastaan, kun siitä on tehty ennakkoilmoitus vähintään 6 kuukautta etukäteen. - Yhteisön liikenteenharjoittajille annetaan tiedoksi, että liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin ja/tai oikeudellisiin seuraamuksiin. Lentoliikenteen harjoittajille annetaan tiedoksi, että Ranskan viranomaiset pidättävät itselleen oikeuden myöntää mainituilla reiteillä tietyille matkustajaryhmille Euroopan yhteisön perustamissopimuksen 87 artiklan 2 kohdan a alakohdan mukaista sosiaalista tukea. (1) EYVL L 240, 24.8.1992, s. 8.